ยูเครนอินเตอร์แนชนัลแอร์ไลนส์ เที่ยวบินที่ 752

ยูเครนอินเตอร์แนชนัลแอร์ไลนส์ เที่ยวบินที่ 752 เป็นเที่ยวบินผู้โดยสารระหว่างประเทศซึ่งมีกำหนดบินจากกรุงเตหะราน ประเทศอิหร่าน ไปยังกรุงเคียฟ ประเทศยูเครน ดำเนินการโดยสายการบินยูเครนอินเตอร์แนชนัลแอร์ไลนส์ เมื่อวันที่ 8 มกราคม พ.ศ. 2563 เครื่องบินลำที่กำลังให้บริการในเส้นทางดังกล่าว (โบอิง 737-800) ประสบเหตุตกหลังทะยานขึ้นจากท่าอากาศยานนานาชาติเตหะรานอิหม่ามโฆเมย์นีเป็นเวลาไม่นาน ส่งผลให้ผู้โดยสารและลูกเรือทั้งหมด 176 คนเสียชีวิต นับเป็นภัยพิบัติทางอากาศที่ร้ายแรงที่สุดในอิหร่านในรอบกว่าทศวรรษ

เหตุเครื่องบินตกครั้งนี้เป็นเหตุการณ์ร้ายแรงที่สุดที่เกี่ยวข้องกับโบอิง 737 เน็กซต์เจ็นเนอเรชัน และเป็นเหตุการณ์ร้ายแรงเป็นอันดับที่ 2 ที่เกี่ยวข้องกับโบอิง 737 (รองจากไลอ้อนแอร์ เที่ยวบินที่ 610) นอกจากนี้ยังเป็นเหตุการณ์ร้ายแรงทางการบินครั้งแรกของยูเครนอินเตอร์แนชนัลแอร์ไลนส์ นับตั้งแต่สายการบินเปิดทำการใน พ.ศ. 2535

เจ้าหน้าที่สหรัฐระบุว่า ภาพบันทึกจากดาวเทียมลาดตระเวนแสดงให้เห็นว่าเครื่องบินลำดังกล่าวถูกยิงด้วยระบบขีปนาวุธจากพื้นสู่อากาศของอิหร่าน Iran missile appears to have shot down Ukraine-bound Boeing airliner, US sources tell NBC News, CNBC ทางการยูเครนกล่าวว่า การถูกยิงเป็นหนึ่งใน "ทฤษฎีหลักในเบื้องต้น" ในขณะที่เจ้าหน้าที่อิหร่านปฏิเสธความเป็นไปได้ เจ้าหน้าที่กลาโหมสหราชอาณาจักรเห็นด้วยกับการประเมินของเจ้าหน้าที่สหรัฐ Iran plane crash: Western defence officials confident Tehran ‘accidentally shot down Ukraine jet’, Independent 9 January 2019 ในวันที่ 9 มกราคม พ.ศ. 2563 จัสติน ทรูโด นายกรัฐมนตรีแคนาดา กล่าวว่า มีหลักฐานที่ชี้ให้เห็นว่าเครื่องบินถูกยิงด้วยขีปนาวุธของอิหร่าน ต่อมาในวันเดียวกัน มีการอ้างว่าวิดีโอจากโทรศัพท์เคลื่อนที่แสดงให้เห็นขีปนาวุธลูกหนึ่งกำลังพุ่งเข้าชนเครื่องบินขณะไต่ระดับความสูง ในวันที่ 11 มกราคม พ.ศ. 2563 ทหารอิหร่านยอมรับในแถลงการณ์ว่าพวกเขายิงเครื่องบิน "โดยไม่เจตนา" เพราะความผิดพลาดที่เกิดจากมนุษย์

 ผู้โดยสารและลูกเรือ 

+จำนวนผู้เสียชีวิตสัญชาติผู้โดยสารลูกเรือรวม​13048 dual nationality0130​6348 dual nationality063​2911​10010​404​303​303รวม1679176


 ดูเพิ่ม 
 อิหร่านแอร์ เที่ยวบินที่ 655
 มาเลเซียแอร์ไลน์ เที่ยวบินที่ 17

 อ้างอิง 

หมวดหมู่:ภัยพิบัติในปี พ.ศ. 2563‎
หมวดหมู่:อุบัติเหตุทางการบินในปี พ.ศ. 2563‎
หมวดหมู่:อุบัติเหตุทางการบินในประเทศอิหร่าน
หมวดหมู่:ประเทศอิหร่านในปี พ.ศ. 2563
หมวดหมู่:ประเทศยูเครนในปี พ.ศ. 2563
หมวดหมู่:เหตุเครื่องบินพาณิชย์ถูกยิงตก
หมวดหมู่:เหตุอากาศยานถูกยิงตกในคริสต์ศตวรรษที่ 21
หมวดหมู่:ความสัมพันธ์อิหร่าน–ยูเครน
หมวดหมู่:ความสัมพันธ์แคนาดา–อิหร่าน